# ΣΥΜΒΑΣΗ ΠΑΡΟΧΗΣ ΕΚΠΑΙΔΕΥΤΙΚΩΝ ΥΠΗΡΕΣΙΩΝ

Στην ……………. σήμερα, στις \_\_/\_\_/2018, ημέρα \_\_\_\_\_\_\_\_, μεταξύ

# Του Κέντρου Δια Βίου Μάθησης 2 με την επωνυμία «ΒΑΦΕΙΑΔΑΚΗΣ ΙΩΑΝΝΗΣ ΜΟΝΟΠΡΟΣΩΠΗ ΙΚΕ», που εδρεύει στο Αιγάλεω, επί της οδού Νικολάου Πλαστήρα 9 με ΑΦΜ 800602977,ΔΟΥ Αιγάλεω και εκπροσωπείται νόμιμα για την υπογραφή της παρούσας από τον Βαφειαδάκη Ιωάννη, αποκαλούμενου στη συνέχεια για λόγους συντομίας ως «Εταιρεία»

# και Της \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_εταιρείας με την επωνυμία «\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_»,που εδρεύει στην πόλη\_\_\_\_\_\_\_\_\_\_\_\_\_, Νομού \_\_\_\_\_\_\_\_\_\_\_\_\_\_\_, και στη διεύθυνση\_\_\_\_\_\_\_\_\_\_\_\_\_ αρ. \_\_\_, με Α.Φ.Μ. \_\_\_\_\_\_\_\_\_\_\_ της Δ.Ο.Υ. \_\_\_\_\_\_\_\_\_\_\_\_\_\_ και εκπροσωπείται νόμιμα στην παρούσα από τον\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, εφ’ εξής αποκαλούμενη ως «Πελάτης» συμφωνήθηκαν και έγιναν αμοιβαία αποδεκτά τα ακόλουθα:

# ΑΡΘΡΟ1 ΑΝΤΙΚΕΙΜΕΝΟ ΣΥΜΒΑΣΗΣ

Ο Πελάτης αναθέτει με την παρούσα σύμβαση στην Εταιρεία, την εκπαίδευση για τη Συμμόρφωση με τον Γενικό Κανονισμό Προσωπικών Δεδομένων», σύμφωνα με την από ………...2018 προσφορά-πρότασή της. Με την παρούσα καθορίζονται οι όροι και οι προϋποθέσεις σύμφωνα με τις οποίες η Εταιρεία αναλαμβάνει να εκτελέσει το έργο το οποίο περιγράφεται αναλυτικά ως άνω.

# ΑΡΘΡΟ2 ΠΕΡΙΓΡΑΦΗ / ΑΝΤΙΚΕΙΜΕΝΟ ΕΡΓΟΥ

Αντικείμενο του έργου αποτελεί η παροχή εκπαίδευσης και η κατάρτιση των αναγκαίων παραδοτέων, προκειμένου ο πελάτης να συμμορφωθεί με τις υποχρεώσεις που απορρέουν από τον Κανονισμό (ΕΕ) 2016/679 (Γενικό Κανονισμό Προστασίας Δεδομένων, εφεξής «ΓΚΠΔ») ο οποίος τίθεται σε εφαρμογή από τις 25.05.2018 και έχει άμεση ισχύ σε κάθε Κράτος-Μέλος της Ε.Ε.

Οι Εκπαιδευτικές υπηρεσίες θα παρασχεθούν σύμφωνα με όσα αναλυτικά διαλαμβάνει η από \_\_\_\_\_\_\_\_\_\_\_\_ προσφορά της Εταιρείας, την οποία ο Πελάτης έχει ήδη εγκρίνει. Η προσφορά αυτή προσαρτάται ως Παράρτημα Α’ και αποτελεί αναπόσπαστο μέρος της παρούσας σύμβασης.

* + Το αντικείμενο του έργου περιλαμβάνει:
* την εκπαίδευση για τη συμμόρφωση με τον ΓΚΠΔ με τη μέθοδο της ασύγχρονης τηλε-εκπαίδευσης (e-learning).
* την καταγραφή του Αρχείου Δραστηριοτήτων της επιχείρησης, με τη βοήθεια ερωτηματολογίου, το οποίο θα παραλάβετε με την ολοκλήρωση της τηλε-εκπαίδευσης.
* την εκπόνηση του πλάνου Αξιολόγησης Κινδύνου και Επιπτώσεων (αντικτύπου) στο πλαίσιο του [GDPR](https://www.niriis.gr/gdpr/gdpr-ti-einai/) με σκοπό τον εντοπισμό των δυνητικών ζητημάτων και καθώς και προτάσεις (βέλτιστες τεχνικές) για την συμμόρφωση με τον Ευρωπαϊκό Κανονισμό Προστασίας Προσωπικών Δεδομένων 2016/679 (GDPR)
* Εγχειρίδιο Προστασίας Και Επεξεργασίας Προσωπικών Δεδομένων
* ΥποστηρικτικέςΔιαδικασίες και έντυπα
* Καθορισμό και ανάπτυξη Πολιτικών που θα προκύψουν.

Τυχόν παρατηρήσεις του Πελάτη επί των παραδοτέων θα πρέπει να γνωστοποιηθούν στην Εταιρεία εντός δέκα (10) εργασίμων ημερών από την υποβολή τους. Σε περίπτωση που ο Πελάτης δεν γνωστοποιήσει παρατηρήσεις εντός δέκα (10) εργασίμων ημερών, τότε θα θεωρείται αυτοδικαίως ότι το έργο έχει ολοκληρωθεί προσηκόντως.

# ΑΡΘΡΟ3 ΥΠΟΧΡΕΩΣΕΙΣ ΤΩΝ ΣΥΜΒΑΛΛΟΜΕΝΩΝ ΜΕΡΩΝ

Για την προσήκουσα εκτέλεση του έργου η Εταιρεία θα χρησιμοποιήσει τη δική της υποδομή, οργάνωση και συνεργάτες.

Για την παροχή των στοιχείων που απαιτούνται για την εκτέλεση του έργου, ο Πελάτης θα μεριμνήσει για την αποστολή των στοιχείων/εγγράφων που θα ζητηθούν από τη Εταιρεία, σύμφωνα με τα οριζόμενα στην Προσφορά του Παραρτήματος Α.

# ΑΡΘΡΟ4 ΑΜΟΙΒΗ - ΤΡΟΠΟΣ ΚΑΤΑΒΟΛΗΣ

Η αμοιβή της Εταιρείας υπολογίζεται και τιμολογείται σύμφωνα με τα προβλεπόμενα στην «Οικονομική Προσφορά» του Παραρτήματος Α της παρούσης. Ειδικότερα:

Η προσφερόμενη τιμή για τις ανωτέρω υπηρεσίες διαμορφώνεται σε:

**450 € τελική τιμή, για κάθε σχολή οδηγών.**

Εφάπαξ καταβολή με την έναρξη της συνεργασίας και υπογραφή σύμβασης για την παραλαβή κωδικών πρόσβασης στην πλατφόρμα τηλε-εκπαίδευσης.

# ΑΡΘΡΟ5 ΕΜΠΙΣΤΕΥΤΙΚΟΤΗΤΑ

Η Εταιρεία αναλαμβάνει την υποχρέωση να χειρίζεται με απόλυτη εχεμύθεια κάθε πληροφορία ή στοιχείο σχετικό με την επιχειρησιακή δραστηριότητα του Πελάτη και να μη δημοσιοποιήσει ή γνωστοποιήσει με κανένα τρόπο και σε οποιοδήποτε τρίτο πρόσωπο στοιχεία ή πληροφορίες που θα συγκεντρώσει για την εκτέλεση του έργου χωρίς την προηγούμενη σύμφωνη γνώμη του Πελάτη.

Η Εταιρεία δικαιούται να αναφέρει σε τρίτους το γεγονός ότι ανέλαβε και – μετά την ολοκλήρωση – ότι ολοκλήρωσε το συγκεκριμένο έργο για τον Πελάτη, στο πλαίσιο επαγγελματικής προβολής της, χωρίς να παρέχει οιοδήποτε περαιτέρω στοιχείο πέραν της επωνυμίας του Πελάτη.

Ο Πελάτης αναλαμβάνει την υποχρέωση να χειρίζεται με απόλυτη εχεμύθεια κάθε πληροφορία ή στοιχείο σχετικό με το εκπαιδευτικό πρόγραμμα της Εταιρείας και να μη δημοσιοποιήσει ή γνωστοποιήσει με κανένα τρόπο και σε οποιοδήποτε τρίτο πρόσωπο στοιχεία ή πληροφορίες που θα συγκεντρώσει για την εκτέλεση του έργου.

**ΑΡΘΡΟ 6 ΠΑΡΑΒΙΑΣΗ ΥΠΟΧΡΕΩΣΕΩΝ – ΕΥΘΥΝΗ ΓΙΑ ΑΠΟΖΗΜΙΩΣΗ**

Ρητά συμφωνείται ότι σε περίπτωση παράβασης των υποχρεώσεων που αναλαμβάνει µε την παρούσα, ο Πελάτης (Αντισυμβαλλόμενος) ευθύνεται για την αποκατάσταση οποιασδήποτε ζημίας της Εταιρείας.

# ΑΡΘΡΟ7 ΕΠΕΚΤΑΣΗ, ΣΥΜΠΛΗΡΩΣΗ Η' ΤΡΟΠΟΠΟΙΗΣΗ ΤΗΣ ΠΑΡΟΥΣΑΣ ΣΥΜΒΑΣΗΣ

Σε περίπτωση που ο Πελάτης και η Εταιρεία διαπιστώσουν την ανάγκη για επέκταση, συμπλήρωση ή τροποποίηση της παρούσας σύμβασης, θα καταρτίσουν συμπληρωματικές συμβάσεις στις οποίες θα περιγράφεται με ακρίβεια το αντικείμενό τους και θα συμφωνείται ο χρόνος εκτέλεσής τους και η αντίστοιχη αμοιβή της Εταιρείας.

# ΑΡΘΡΟ8 ΕΠΙΛΥΣΗ ΔΙΑΦΟΡΩΝ

Η παρούσα σύμβαση ερμηνεύεται και διέπεται από το Ελληνικό δίκαιο.

Σε περίπτωση διαφωνίας ή διαφοράς μεταξύ Πελάτη και Εταιρείας επί της ερμηνείας ή εφαρμογής των όρων της παρούσας σύμβασης, θα γίνεται καταρχήν προσπάθεια φιλικής επίλυσης της διαφωνίας ή διαφοράς. Σε περίπτωση αποτυχίας του φιλικού διακανονισμού, η διαφορά θα παραπέμπεται στα Δικαστήρια της Αθήνας, τα οποία ορίζονται ως κατά τόπο αρμόδια για την επίλυσή της.

Σε πίστωση των παραπάνω η σύμβαση αυτή συντάχθηκε σε δύο(2)αντίτυπα τα οποία, αφού διαβάστηκαν, βεβαιώθηκαν και υπογράφηκαν από τα συμβαλλόμενα μέρη, έλαβε το κάθε συμβαλλόμενο μέρος από ένα(1).

# ΤΑ ΣΥΜΒΑΛΛΟΜΕΝΑ ΜΕΡΗ

Για τον Πελάτη Για την Εταιρεία

 Βαφειαδάκης Ιωάννης